section_heading: Životopis
paragraph_text: Osnovno glazbeno obrazovanje stječe na odsjeku za klavir Osnovne glazbene škole “Ante Acalija” u Sinju; školovanje nastavlja na odsjeku za klavir Srednje glazbene škole “Josip Haze” u Splitu, a 1984. upisuje studij glazbe na Akademiji umetnosti u Novom Sadu. Na odjelu za glazbu Filozofskog fakulteta Sveučilišta Jurja Dobrile u Puli 2007. diplomira glazbenu kulturu s odličnim uspjehom i stječe zvanje profesorice glazbene kulture. Dobitnica je rektorove stipendije za uspjeh i priznanja za promidžbu koncertne sezone 2006. Na više hrvatskih glazbenih škola djeluje kao suradnik-korepetitor (Osnovna glazbena škola “Jakova Gotovca” u Sinju, Umjetnička glazbena škola u Čakovcu); radila kao korepetitor i u baletu Hrvatskog narodnog kazališta u Splitu (1987.). Kao korepetitor je radila u novosadskoj Osnovnoj muzičkoj školi "Josip Slavenski" specijalizirana za mlade darovite učenike.